The Irish News

Is páipéar nuachta laethúil é The Irish News atá bunaithe sa bhliain 1891 i mBéal Feirste. Tá léargas náisiúnach measartha ag an páipéar. Tá príomh-fhócas aige ar nuacht in Ulaidh ach tá sé ar fáil i bhformhór na hÉireann. 

 Stair 
Is é The Irish News an t-aon nuachtán laethúil atá bunaithe i dTuaisceart Éireann atá faoi úinéireacht neamhspleách. Ba é sin cás an nuachtáin ó bunaíodh é ar an 15 Lúnasa 1891 mar nuachtán frith-Pharnell. Timpeall 1968, agus i rith na Trioblóidí tháinig méadú mór ar imshruthú The Irish News, go háirithe i rith aimsir an imtheorannaithe gan triail.

I mí an Mheithimh 1982, tháinig an páipéar faoi stiúradh iomlán chlann Mhic Giolla Phádraig, úinéirí an nuachtáin sa lá atá inniu ann. Is é an páipéar is mó léite i dTuaisceart Éireann é The Irish News. Tá cáil air fosta mar gheall ar a thuairisciú leathan ar na Cluichí Gaelacha.

 Fás níos Deireanaí 
Tá The Irish News ina pháirt den ghrúpa cumarsáide Northern Media Group. Is leis an teaghlach céanna sé stáisiún raidió i gCúige Uladh: Five FM, Six FM, Seven FM, Q97.2, Q101.2 agus Q102.9. Tá baint ag an ghrúpa Northern Media Group leis an chomhlacht úr nuachta, River Media, atá ag fás go gasta.

 Gaeilge sa nuachtán 
Sa bhliain 2006, thosaigh duine d'fhoireann an nuachtáin Robert MacMillen, ag cur dhá leathanach Gaeilge sa lá ar fáil sa nuachtán faoin teideal An tEolas go ginearálta. Faoi 2011 is leathanach amháin a bhíodh ann gach lá ó Luan go hAoine, leathanach don óige, leathanach spóirt, leathanach do na healaíona, leathanach do ghnéithe popchultúir agus idir agallaimh le daoine cáiliúla ar nós Angelina Jolie, Stephen Spielberg, Michael Caine, Meryl Streep, Matt Damon, agus cheachtanna Gaeilge air. Bhíodh blag ag an eagarthóir Gaeilge freisin. Bhíodh cúrsaí náisiúnta agus idirnáisiúnta á bplé ann. Mhol Uí Chollatáin feabhas an eagarthóra Gaeilge. 

 Gradaim 

 Bronnadh CIPR Newspaper of the Year Award ar The Irish News sé bliain amach as naoi gceann idir 1999 agus 2008.
 2006 – CIPR Best Supplement – Weekend
 2007 – Production Journal Regional Newspaper of the Year
 2007 – Newspaper Society Promotional Campaign of the Year
 2007 – Newspaper Society UK Regional Press Photographer of the Year (Mal McCann)
 2007 – CIPR Best Supplement – Weekend
 2008 – CIPR Production Journalist of the Year (Jeremy Kirker)
 2008 – Annual Irish Print Awards' National Newspaper Award
 2008 – CIPR Print Business Journalist (James Stinson)
 2008 – CIPR Business Journalist of the Year (James Stinson)
 2008 – CIPR Newspaper and Daily Newspaper of the Year

 Naisc sheachtracha 
 The Irish News ar líne

 Tagairtí 

Catagóir:Nuachtáin in Éirinn
Catagóir:Bunaithe sa bhliain 1891
Catagóir:Bunaithe sna 1890í